प्रभु को खोजना है तो अंतर्मुखी होना जरूरी: साध्वी शुचि भारती
दिव्य ज्योति जागृति संस्थान लोहारा में करा रहा श्री राम कथा
सिटीरिपोर्टर | लुधियाना
दिव्यज्योति जागृति संस्थान लोहारा में पांच दिवसीय श्री राम कथा करवा रही है। इसके दूसरे दिन साध्वी शुचि भारती ने राम जन्म प्रसंग सुनाते हुए कहा कि हर युग में धर्म की स्थापना और अधर्म के खात्मे के लिए प्रभु अवतार लेते हैं। कभी पीर-पैगम्बरों, गुरु साहिबानों, अवतारों कभी ऋषि-महार्षियों के रूप में, लेकिन उदेश्य सदैव एक ही रहा। धर्म की स्थापना और अधर्म का नाश। अधर्म का तांड़व हो रहा था द्वापर युग में रावण के हाथों। धर्म की फिर स्थापना के लिए अयोध्या नरेश राजा दशरथ के घर प्रभु ने जन्म लिया। प्रभु माता कौशल्या के सामने प्रकट होते ही कक्ष प्रकाश से भर जाता है। प्रभु माता को चतुभुर्ज रूप में दर्शन देते है। माता प्रभु से प्रार्थना करती है कि हे प्रभु मैंने तो आपको अपने लाल के रूप में पाने की इच्छा की थी। प्रभु के चतुभुर्ज रूप बारे बताते हुए साध्वी जी ने कहा कि प्रभु के हाथों पकड़ा सुदर्शन चक्र प्रकाश रूप, शंख का, गदा प्रभु नाम और कमल अमृत का प्रतीक है। जब पूर्ण संत की कृपा से आत्म ज्ञान मिलता है। साध्वी शुचि भारती ने कहा कि प्रभु को खोजना है तो अंतर्मुखी होना जरूरी है। प्रभु अवतार लेने पर सारी अवध नगर वासी बहुत खुश होते हैं कि हमारा पालनहार गया है। साध्वी शुभानंदा भारती, साध्वी सदया भारती, साध्वी जोती भारती और साध्वी कृतिका भारती ने मधुर चौपाइयों और भजनों का गायन किया। यहां विनोद कुमार, अनिल कुमार, अर्जन कुमार, सतवंत सिंह आदि उपस्थित रहे।
लोहारा में चल रही पांच दिवसीय श्री राम कथा में साध्वी शुचि भारती ने प्रवचन किए।
hin_Deva awa_Deva bho_Deva hin_Deva hin_Deva